ภาพประกอบข่าว งานแรก ‘บิ๊กตู่’ คัมแบ๊กเก้าอี้นายกฯ ถกผู้ว่าฯทั่วปท.เร่งแก้ท่วม เมื่อเวลา 09.30 น. วันที่ 3 ตุลาคม พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เดินทางไปที่กระทรวงมหาดไทย เพื่อเป็นประธานการประชุมผ่านระบบวีดีโอคอนเฟอเร้นท์ กับผู้ว่าราชการจังหวัดทั่วประเทศเพื่อหารือการแก้ปัญหาน้ำท่วมในพื้นที่ต่างๆ รวมทั้งการดูแลเยียวยา ให้ความช่วยเหลือประชาชนที่ได้รับผลกระทบ ถือเป็นภารกิจแรกอย่างเป็นทางการ หลังศาลรัฐธรรมนูญวินิจฉัยว่ายังเป็นนายกฯไม่ถึง 8 ปี จึงกลับมาปฏิบัติหน้าที่นายกฯอีกครั้ง จากที่ศาลสั่งให้หยุดปฏิบัติหน้าที่ชั่วคราว เมื่อวันที่ 24 สิงหาคมที่ผ่านมา ภาพประกอบข่าว จากนั้นช่วงบ่าย พล.อ.ประยุทธ์ จะไปปฏิบัติหน้าที่ที่ทำเนียบรัฐบาล โดยเอกอัครราชทูตสาธารณรัฐคาซัคสถานประจำประเทศไทย และเอกอัครราชทูตเครือรัฐออสเตรเลียประจำประเทศไทย เข้าเยี่ยมคารวะนายกฯ ในโอกาสเข้ารับหน้าที่ ที่ตึกไทยคู่ฟ้า ขณะที่ สำนักเลขาธิการคณะรัฐมนตรี (สลค.) ทำหนังสือเวียนถึงคณะรัฐมนตรี(ครม.) และหน่วยวานที่เกี่ยวข้องเพื่อแจ้งเลื่อนการประชุม ครม. เป็นวันพุธที่ 5 ตุลาคม เนื่องจากในวันอังคารที่ 4 ตุลาคมพล.อ.ประยุทธ์ มีภารกิจลงพื้นที่จ.อุบลราชธานี ...
See Details: งานแรก ‘บิ๊กตู่’ คัมแบ๊กเก้าอี้นายกฯ ถกผู้ว่าฯทั่วปท.เร่งแก้ท่วม